CELEX: 32005R0306
Language: lt
Date: 2005-02-24 00:00:00
Title: 2005 m. vasario 24 d. Komisijos reglamentas (EB) Nr. 306/2005, iš dalies keičiantis Europos Parlamento ir Tarybos reglamento (EB) Nr. 138/2004 dėl žemės ūkio ekonominių sąskaitų Bendrijoje I priedąTekstas svarbus EEE

25.2.2005   
            
            
               LT
            
            
               Europos Sąjungos oficialusis leidinys
            
            
               L 52/9
            
         KOMISIJOS REGLAMENTAS (EB) Nr. 306/2005
   2005 m. vasario 24 d.
   iš dalies keičiantis Europos Parlamento ir Tarybos reglamento (EB) Nr. 138/2004 dėl žemės ūkio ekonominių sąskaitų Bendrijoje I priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. gruodžio 5 d. Europos Parlamento ir Tarybos reglamentą (EB) Nr. 138/2004 dėl žemės ūkio ekonominių sąskaitų Bendrijoje (1), ypač į jo 2 straipsnio 2 dalį,
   kadangi:
   
               (1)
            
            
               Europos Parlamento ir Tarybos reglamento (EB) Nr. 138/2004 I priede išdėstyta žemės ūkio ekonominių sąskaitų metodika Bendrijoje (toliau – ŽŪES metodika). Šio priedo 3.056 ir 3.064 dalyse atitinkamai numatomi subsidijų produktams ir kitų subsidijų gamybai pavyzdžiai, remiantis specialia biudžeto eilute. Kai kurios šių nuorodų jau nebegalioja ir abi dalis reikia atnaujinti.
            
         
               (2)
            
            
               Komisijai pavesta atnaujinti ŽŪES metodiką.
            
         
               (3)
            
            
               Todėl reikėtų atitinkamai iš dalies pakeisti Reglamentą (EB) Nr. 138/2004.
            
         
               (4)
            
            
               Šiame reglamente numatytos priemonės atitinka Žemės ūkio statistikos nuolatinio komiteto, įsteigto Sprendimu 72/279/EEB (2), nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 138/2004 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. vasario 24 d.
      
         
            Komisijos vardu
         
         Joaquín ALMUNIA
         
            Komisijos narys
         
      
   
   
      (1)  OL L 33, 2004 2 5, p. 1.
   
      (2)  OL L 179, 1972 8 7, p. 1.
   
      PRIEDAS
      Reglamento (EB) Nr. 138/2004 I priedas iš dalies keičiamas taip:
      
                  1)
               
               
                  3.056 dalis pakeičiama taip:
                  
                              „3.056.
                           
                           
                              Taikant produkcijos vertinimo bazinėmis kainomis metodą, būtina iš esmės skirti subsidijas produktams ir kitas subsidijas gamybai. Subsidijos žemės ūkio produktams (1) gali būti mokamos arba žemės ūkio gamintojams, arba kitiems ūkio subjektams. Tik žemės ūkio gamintojams išmokėtos subsidijos pridedamos prie rinkos kainos, kurią gauna gamintojai, siekiant apskaičiuoti bazinę kainą. Subsidijos ūkio produktams, sumokėtos ne žemės ūkio gamintojams, o kitiems ūkio subjektams, neįtraukiamos į ŽŪES.“
                           
                        
                     (1)  Subsidijos žemės ūkio produktams, mokamos žemės ūkio gamintojams, apima bet kurias subsidijas, mokamas savininkams padengiant trūkumą (t. y. tais atvejais, kai valdžios institucija žemės ūkio gamintojams moka vidutinių rinkos kainų ir žemės ūkio produktų garantuotų kainų skirtumą)."
						
               
            
                  2)
               
               
                  3.064 dalis pakeičiama taip:
                  
                              „3.064.
                           
                           
                              Žemės ūkiui svarbiausių kitų subsidijų, susijusių su gamyba, rūšys:
                              
                                          —
                                       
                                       
                                          atlyginimų ir darbo užmokesčio fondo subsidijos,
                                       
                                    
                                          —
                                       
                                       
                                          dotacijos už gamintojų rezidentų vienetų atleidimą nuo palūkanų mokėjimo (plg. ESS 95, 4.37 c), net ir tada, kai tokių subsidijų tikslas yra skatinti kapitalo formavimą (2). Iš tikrųjų tai yra einamieji pervedimai gamintojų veiklos išlaidoms sumažinti. Sąskaitose jos yra parodomos kaip subsidijos iš jų naudą gaunantiems gamintojams, net jei palūkanų skirtumą valdžios sektorius tiesiogiai sumoka paskolą išduodančiai kredito įstaigai (nukrypstant nuo mokėjimo kriterijaus),
                                       
                                    
                                          —
                                       
                                       
                                          grąžintos per didelės PVM sumos, kurios buvo apskaičiuotos taikant vienodų tarifų sistemas (plg. 3.041 ir 3.042),
                                       
                                    
                                          —
                                       
                                       
                                          socialinio draudimo įmokų ir nekilnojamojo turto mokesčių prisiėmimas,
                                       
                                    
                                          —
                                       
                                       
                                          kitų išlaidų prisiėmimas, pavyzdžiui, privataus sandėliavimo pagalbos vynui ir vynuogių misai ir stalo vynų pakartotinio sandėliavimo (tuo atveju, kai atsargos priklauso žemės ūkio vienetui),
                                       
                                    
                                          —
                                       
                                       
                                          įvairios kitos subsidijos gamybai,
                                       
                                    
                                          —
                                       
                                       
                                          dotacijos nenaudojamai žemei (privalomas žemės nenaudojimas, susietas su akrais pagrįstomis dotacijomis, ir savanoriškas žemės nenaudojimas),
                                       
                                    
                                          —
                                       
                                       
                                          finansinė kompensacija už šviežių vaisių ir daržovių išėmimą iš rinkos. Šios išmokos dažnai skiriamos rinkos gamintojų grupėms ir turėtų būti traktuojamos kaip subsidijos žemės ūkiui, kadangi tai yra tiesioginė prarastos gamybos kompensacija,
                                       
                                    
                                          —
                                       
                                       
                                          priemokos už galvijus sezoniniam reguliavimui („sezoniškai išlyginti“) ir už ekstensyvųjį gyvulių auginimą,
                                       
                                    
                                          —
                                       
                                       
                                          dotacijos žemės ūkio gamybai mažiau palankiose ūkininkauti ir (arba) kalnuotose vietovėse,
                                       
                                    
                                          —
                                       
                                       
                                          kitos dotacijos, kurių tikslas daryti įtaką gamybos metodams (ekstensifikacija, taršai mažinti sukurti metodai ir pan.),
                                       
                                    
                                          —
                                       
                                       
                                          sumos, mokamos savininkams kaip kompensacija už pasikartojančius prekių atsargų, pavyzdžiui, augalų ar galvijų produktų, kurie laikomi nebaigta gamyba, ir kultūrinių medynų, kurių augimo laikotarpis nesibaigęs, nuostolius (plg. 2.040–2.045). Priešingai, kompensaciniai pervedimai už prekių atsargų ir (arba) kultūrinių medynų, naudojamų kaip gamybos veiksniai, nuostolius įtraukiami į apskaitą kaip kiti kapitalo pervedimai kapitalo sąskaitoje.“
                                       
                                    
                        
                     (2)  Tačiau tais atvejais, kai dotacija yra dvejopos paskirties ir ja finansuojama tiek skolos amortizacija, tiek ir palūkanų mokėjimas, visa dotacija yra traktuojama kaip dotacija investicijoms, jeigu jos neįmanoma paskirstyti tarp šių dviejų elementų."